సంస్కార
సంస్కార 1970లో విడుదలైన కన్నడ సినిమా. రామమనోహరచిత్ర బ్యానర్‌పై విడుదలైన ఈ చిత్రానికి తిక్కవరపు పఠాభిరామిరెడ్డి దర్శకుడు, నిర్మాత.
ఈ సినిమా తీసిన తిక్కవరపు పఠాభిరామిరెడ్డిది నెల్లూరు. ఇతడు మద్రాసు ప్రెసిడెన్సీ కాలేజీలోను, రవీంద్రనాథ్ టాగూర్ వద్ద శాంతి నికేతన్ లోను చదివాడు. అమెరికాలోని కొలంబియా విశ్వవిద్యాలయంలో ఎం.ఏ. ఇంగ్లీషు లిటరేచర్ చదివాడు. న్యూయార్క్ లోని మ్యూజియం ఆఫ్ మోడ్రన్ ఆర్ట్ లో సినిమాల గురించి చదివాడు. పెళ్లినాటి ప్రమాణాలు,శ్రీకృష్ణార్జున యుద్ధము మొదలైన చిత్రాలను నిర్మించిన జయంతి సంస్థలో భాగస్వామిగా ఉన్నాడు. వాస్తవిక చిత్రాలను, ప్రయోజనాత్మకమైన చిత్రాలను నిర్మించాలన్న ఉద్దేశం ఇతడికి ఉండేది. ఒకసారి రాంమనోహర్ లోహియా ఇతని ఇంటికి వచ్చాడు. ఆ సందర్భంలో "సంస్కార" నవల గురించి చర్చకు వచ్చింది. ఆ నవలా రచయిత యు.ఆర్.అనంతమూర్తి మైసూరు విశ్వవిద్యాలయంలో ప్రొఫెసర్‌గా ఉంటున్నారనీ, ఆ నవల కన్నడ దేశంలో ఒక విధమైన అలజడి రేపిందని తెలుసుకుని ఆ నవలను సినిమాగా మలిస్తే బాగుంటుందనే ఆలోచన అప్పుడే కలిగింది.
సంకల్పం (1995 సినిమా)
ఒక వ్యక్తి రాజకీయ బలం లేకుండా సొంతముగా ఏదైనా పరిశ్రమ నిజాయితీగా చట్టబద్దముగా స్థాపించాలనుకొన్నపుడు అతనికి అధికారులనుండి ఎదురయ్యే ఇబ్బందులు, కష్టాలు, ఎలా ఉంటాయో తెలియ చెపుతూ సాగే చిత్రం ఈ సంకల్పం. జగపతి బాబు ఈ పాత్రని పోషించాడు. అతనికి ఇలాంటి ఇబ్బందులు కష్టాలు ఎదురైనపుడు వాటిని అతడు అధిగమించడం ఆసంకల్పంలో అతనికి స్నేహితుడిగా సహాయం చేసే పాత్రలో సుదాకర్, అతని ప్రయత్నంలో నిజాయితీని గమనించి అతనికి సహాయంచేసే మరొక పాత్రలో జయసుధలు నటించారు. అతనిని ప్రేమించే మరదలిగా గౌతమి నటించింది.